הבחירות ללוק סבהה (2024)

הבחירות ללוק סבהה, הבית התחתון בפרלמנט ההודי התקיימו בהודו בשבעה מועדים מ־19 באפריל עד 1 ביוני 2024 לבחירת 543 חברי הלוק סבהה. בבחירות זכתה הברית הדמוקרטית הלאומית, רשימה המורכבת ממספר מפלגות, המחזיקה בשלטון מ־2014. הברית זכתה ב-293 מושבים, אך המפלגה המובילה אותה, מפלגת העם ההודית, ירדה מ-303 ל-240 מושבים, פחות מ-272 המושבים הדרושים לרוב מוחלט.

כ־960 מיליון איש היו בעלי זכות הצבעה ומתוכם הצביעו בפועל בבחירות כשני שלישים (כ-1% פחות מאשר ב-2019), דבר שהפך אותן לבחירות הגדולות ביותר בהיסטוריה.

 רקע 
כהונתו של הלוק סבהה ה-17 אמורה להסתיים ב-16 ביוני 2024. הבחירות הכלליות הקודמות נערכו באפריל-מאי 2019. לאחר הבחירות, הברית הדמוקרטית הלאומית, בראשות מפלגת העם ההודית, הקימה את ממשלת האיחוד, כאשר נרנדרה מודי מושבע לכהונה שנייה כראש ממשלת הודו. במרץ 2024 הודיעה ועדת הבחירות של הודו כי הבחירות יערכו בשבעה מועדים מה־19 באפריל ועד ל־1 ביוני 2024.

 מערכת בחירות 
כל 543 חברי הפרלמנט הנבחרים נבחרים ממחוזות בחירה חד-חבריים.Electoral system  IPU ב-2020 אישר הפרלמנט ההודי את התיקון ה-104 לחוקת הודו, שביטל את שני הנציגים הממונים האחרונים בבית, שמונו על ידי נשיא הודו מהקהילה האנגלו-הודית.

בעל זכות בחירה חייב להיות אזרח הודי, בן 18 ומעלה, תושב רגיל באזור הקלפי של המחוז ורשום להצביע (השם כלול ברשימות הבחירות), להחזיק בתעודת זיהוי תקפה של בוחר שהונפקה על ידי ועדת הבחירות של הודו על חלק מהאנשים שהורשעו בעבירות בחירות או אחרות נאסר להצביע.

סעיף 83 לחוקת הודו מחייב בחירות ללוק סבהה אחת לחמש שנים.

ב־27 בפברואר 2024 יתקיימו בחירות ל־56 מושבים ברג'יה סבהה, שהוא בעל כהונה של שש שנים.

במקביל לבחירות הלאומיות צפויות להיערך בחירות לאספות המחוקקות המדינתיות של אודישה, אנדרה פרדש, ארונאצ'ל פרדש וסיקים, שהבחירות אליהן התקיימו במקביל לבחירות הלאומיות הקודמות, ותקופת כהונתן תסתיים באותו המועד. בחירות מיוחדות יערכו ב־26 מחוזות בחירה נוספים במדינות שונות.

 מפלגות ובריתות 
לקראת בחירות אלו התאחדו שתי הבריתות האופוזציונריות, הברית המתקדמת הלאומית של הקונגרס הלאומי ההודי וחזית השמאל של המפלגות הקומוניסטיות והקימו את  (I.N.D.I.A.), שנועד להתחרות בברית הדמוקרטית הלאומית המכהנת. קואליציות מפלגות כאלו נהוגות בהודו, כאשר המפלגות השונות מתאמות ביניהם העמדת מועמדים אחד במחוז בחירה בו תומכים תומכי כלל המפלגות בקואליציה, על מנת למקסם את שווי הקולות. בבחירות אלו ישנן 6 מפלגות לאומיות, לאחר שוועדת הבחירות של הודו קבעה את רשימת המפלגות הלאומיות באפריל 2023. הטרינמול קונגרס, מפלגת הקונגרס הלאומית והמפלגה הקומוניסטית של הודו איבדו את מעמד המפלגה הלאומית, בעוד מפלגת העם ההודית, הקונגרס הלאומי ההודי, המפלגה הקומוניסטית של הודו (מרקסיסטית), מפלגת בהוג'אן סמג', מפלגת העם הלאומית ומפלגת אאם אדמי נותרו זכאיות לו, כאשר כולן מלבד הבהוג'אן סמג' משתייכות לאחת משתי הבריתות.

ב־13 בינואר 2024 בחרו מנהיג מפלגות קבוצת ה־I.N.D.I.A בנשיא הקונגרס הלאומי ההודי מליקרג'ון קהרג כמתאם הראשי בבחירות.

ב-24 בינואר 2024 הודיעה מפלגת הטרינמול קונגרס כי תתמודד לבדה בבחירות במערב בנגל.

ב-28 בינואר 2024 פרש ניטיש קומאר, ראש השרים של ביהר ונשיא מפלגת ג'נטה דאל (מאוחדת), מברית הפיתוח האופוזיציונית, וחזר ל, בצעד שנתפס כזעזוע של הברית. נטען כי הסיבה לפרישתו הייתה אי־בחירתו למנהיג האופוזיציה.

ב־11 בפברואר 2024 הודיע נשיא מפלגת אאם אדמי ארווינד קג'ריוואל כי מפלגתו תתמודד בכל המושבים בפנג'אב, ללא שותפות עם הקונגרס. המפלגה הודיעה על התמודדותה באסאם, גם שם ללא שותפות עם ה־I.N.D.I.A. לעומת זאת, ב־24 בפברואר הודיעה המפלגות על הסכם בדלהי (3 לאאם אדמי ו־4 לקונגרס), הריאנה (9 ו־1, בהתאמה) גוג'ראט (24 ו־2) ותמיכת אאם אדמי במועמדי הקונגרס בגואה.

 קמפיינים ואירועים 
רהול גנדי, ממנהיגי הקונגרס הלאומי ההודי, החל ב-14 בינואר 2024 מסע המכונה בהרט ג'ודו נווי ירטה ממניפור לעבר מומבאי, כשהוא חוצה את מרבית מדינות הודו. המסע, שהוא השני אותו ערך גנדי לאחר מסע דומה ב-2022, נועד להביא לחיזוק הקונגרס לקראת הבחירות.

ב-22 בינואר 2024 נחנך באיודיה שבאוטר פרדש המקדש ראם מנדיר היושב במקום בו שכן עד ל-1992 מסגד באבור. ב-2019 הורה בית המשפט העליון של הודו להעניק את אדמת המחלוקת לידי ההינדואים. חנוכת המקדש, הנחשב לסמל המאבק ההינודאי נגד הכיבוש האסלאמי ולאחד מהמאבקים הגדולים של הראשטריה סוויאמסווק סאנג ומפלגת העם ההודית, נחשבה לפתיחתו הלא רשמית של הקמפיין של נרנדרה מודי,. והוחרמה על ידי מנהיגי האופוזיציה, שטענו כי האירוע הוא אירוע תעמולה מפלגתי.

 תוצאות 
לא ממוסגר|מרכזמפלגהקולותאחוזיםמושביםשינוימפלגת העם ההודית235,973,93524063הקונגרס הלאומי ההודי136,759,0649947 מפלגת סמג'וואדי29,549,3813732 טרינמול קונגרס28,213,393297 דראווידה מונטרה קזגאם11,754,710222טלוגו דזאם12,775,270	1613 ג'נטה דאל (מאוחדת)8,039,663	124 שיוו סנה (אודהב בבלהסב טהקרי)9,567,7799מפלגת הקונגרס הלאומית (שארדצ'אנדרה פאוור)5,921,1628שיוו סנה7,401,4477לוק ג'אנשקטי (ראם וילאס)2,810,2505המפלגה הקומוניסטית של הודו (מרקסיסטית)11,342,55341 ראשטריה ג'נטה דאל10,107,40244 מפלגת הקונגרס YSR13,316,039418 אאם אדמי7,147,80032 איחוד הליגה המוסלמית ההודית1,716,1863ג'הרקאנד מוקטי מורצ'ה2,652,95532 ג'נטה דאל (חילונית)2,173,70121 הוועדה הלאומית של ג'אמו וקשמיר1,147,04121 המפלגה הקומוניסטית של הודו3,157,1842המפלגה הקומוניסטית של הודו (מרקסיסטית-לניניסטית) שחרור1,736,77122 וידותלאי צ'ירותאיגאל קטצ'י990,23721 מפלגת ג'אנה סנה1,454,13822 ראשטריה לוק דאל893,46022 אפנה דאל (סונלאל)808,24511 אסום ג'אנה פרישד1,298,707	11 בהרט אדיואסי1,257,05611 הינדוסטני אוואם מורצ'ה494,96011המפלגה הסוציאליסטית המהפכנית587,3631המפלגה העממית המאוחדת ליברלית488,99511התאחדות הסטודנטים הכלל ג'הרקנדית458,6771התנועה העממית של זוראם208,552	11כל הודו מג'ילס-א-איתאחוד אל מוסלמין1,400,21511 מפלגת אזאד סמג' (קנסי ראם)691,82011 מפלגת הקונגרס הלאומית2,059,17914 מפלגת קול העם571,0781חדשמרמולצ'י דראווידה מונטרה קזגאם542,2131סיקים קרנטיקארי מורצ'ה164,3961קרלה קונגרס364,6311ראשטריה לוקטנטריק596,9551שירומאני אקאלי דאל1,814,31811 אנה דראווידה מונטרה קזגאם הכלל הודית8,952,587	 –1 בהוג'אן סמג'13,153,818	 –10בהרט רשטרה סמיתי3,657,237	–9 ביג'ו ג'נטה דאל9,413,379– 12 דזיה מורפוקו דראווידה קזגאם1,128,616–ויקאסשל אינסאן1,187,455	0פטאלי מקאל קטצ'י1,879,6890מפלגות נוספותעצמאיים61 נגד כל המועמדים6,372,220	––סך הכל543

 קישורים חיצוניים 


הערות שוליים 

הודו
2024
קטגוריה:2024 בהודו